Það er ýmislegt sem skólinn gerir til að nám og dvöl nemenda verði sem þægilegust í skólanum . Undanfarin ár er búið að skipta út gömlum borðum og stólum og því verkefni er ekki lokið . Búið er að fjárfesta í mörgum spjaldtölvum til að auka fjölbreytni . Nemendur í fyrsta bekk sendu stjórnendum skólans bréf þar sem þeir óskuðu eftir því að fá teygjur til að setja á borðin sín . En teygjurnar virka sem fótskemill þegar setið er við vinnu þannig að nemandi eiri betur við iðju sína . Eins og fram kemur í erindi nemenda þá geta teygjurnar stuðlað að betri einbeitingu . Nemendur undirrituðu erindi sitt og afhentu skólastjóra bréfið .